डॉक्टर (2021 फिल्म)
डॉक्टर एक 2021 की भारतीय तमिल भाषा की एक्शन कॉमेडी फिल्म है, जो नेल्सन द्वारा लिखित और निर्देशित है। फिल्म का निर्माण शिवकार्तिकेयन ने अपने ही बैनर शिवकार्तिकेयन प्रोडक्शंस के तहत किया है, जबकि केजेआर स्टूडियोज ने केवल सह-निर्माता और वितरक के रूप में काम किया है। फिल्म में शिवकार्तिकेयन, विनय राय, प्रियंका अरुल मोहन, योगी बाबू, मिलिंद सोमन, रेडिन किंग्सले, अर्चना चंडोके और दीपा शंकर हैं। इस फिल्म का संगीत अनिरुद्ध रविचंद्र द्वारा रचित है, छायांकन विजय कार्तिक कन्नन द्वारा प्रस्तुत किया गया है और आर. निर्मल द्वारा संपादित किया गया है। कोविड-19 महामारी के वजह से फिल्म को रिलीज करने में काफी देरी हुआ लेकिन फिर डॉक्टर फिल्म को 9 अक्टूबर 2021 को सिनेमाघरों में रिलीज़ किया गया, जहाँ इसे दर्शकों से सकारात्मक प्रशंसा मिली, जिन्होंने ब्लैक कॉमेडी, प्रदर्शन (विशेष रूप से शिवकार्तिकेयन और विनय राय), निर्देशन, लेखन, संगीत और छायांकन की भी खूब प्रशंसा की। फिल्म ने ₹100 करोड़ की कमाई की और बॉक्स ऑफिस पर पूरी तरह से सफल साबित रही। कोविड-19 के वजह से फिल्म को शुरुआत में केवल तमिलनाडु में रिलीज़ किया गया था, बाद में डॉक्टर को 24 अक्टूबर 2021 को केरल में रिलीज़ किया गया था।